# Sungazing

Sungazing (també conegut com a sun gazing, curació solar, contemplació del sol, Sun Ioga, Surya Ioga i Solar Ioga) és una pràctica que consisteix a mirar directament al sol en el seu ocàs o sortida durant uns minuts amb la creença que això permet rebre la seva llum, energia, i complementar, millorar o fins i tot deixar de menjar. Els sungazers expliquen que els seus ulls són capaços de convertir la llum solar en energia per als seus cossos. Molts practicants d'aquest mètode afirmen a més que l'energia que irradia el sol en una jornada pot ser emmagatzemada en l'aigua continguda en un pot de vidre. Aquesta aigua, segons els practicants proveeix de més energia a qui la beu.
És una creença sense demostració científica i una pràctica perillosa i desaconsellada. Mirar directament al sol és perillós i pot causar retinopatia solar i provocar danys permanents als ulls o ceguesa. L'exposició a la radiació ultraviolada, produïda pel sol, és perillosa. Segons els practicants, l'índex UV hauria de ser menor a 2 durant la contemplació del sol. Mirar directament al sol fora de les hores segures, fins i tot durant períodes breus de temps pot causar ceguesa o dany sever als ulls. Les conseqüències del sungazing durant un eclipsi solar són retinopatia solar, danys a la retina dels ulls a causa de la radiació solar i ceguesa en diversos graus i persistència. Tot i que la pèrdua de visió a causa d'aquests danys és generalment reversible, hi ha documentats dany permanents i pèrdues de visió. La majoria dels professionals de cura dels ulls recomanen als pacients evitar mirar directament el sol. L'exposició a la radiació ultraviolada, produïda pel sol, s'associa amb danys als ulls, incloent pterigion i cataractes.
El seu impulsor és Hira Ratan Manek (Índia, 12 de setembre de 1937), que afirma que ja s'havia practicat en l'antiguitat en moltes parts del món. Des del 18 de juny de 1995, afirma seguir vivint només amb l'energia del sol i aigua. De tant en tant, per hospitalitat i propòsits socials, afirma beure te, cafè i mantega.

## Referències

* 1 2 3 4 «Entrevista a Hira Ratan Manek» (en castellà). Hermandadblanca.org. [Consulta: 2 agost 2011].
* ↑ Liberatore, Paul «Mill Valley man's film on people who stare at the sun among featured at festival». Marin Independent Journal, 30-09-2009 [Consulta: 17 octubre 2009]. Arxivat 2009-10-05 a Wayback Machine. «Còpia arxivada». Arxivat de l'original el 2009-10-05. [Consulta: 31 juliol 2010].
* 1 2 Stokkermans TJ, Dunbar MT. "Solar retinopathy in a hospital-based primary care clinic." J Am Optom Assoc. 1998 Oct;69(10):625-36. PMID: 9805443
* ↑ «It's no miracle, I could see but now I am blind» (en anglès). Independent.ie, 02-12-2009. [Consulta: 2 agost 2011].
* ↑ «Corneal Flash Burns» (en anglès). [Consulta: 2 agost 2011].
* ↑ Estrada Portales, Isabel M. «There is more to the Sun than meets the eye… and that's good!» (en anglès). U.S. Department of Health & Human Services. Arxivat de l'original el 2011-10-15. [Consulta: 2 agost 2011].
* ↑ D van Norren «Photochemical Damage to the Eye». News Physiol Sci, 6, 6, 01-10-1991, pàg. 232–234. Arxivat de l'original el 21 de novembre 2008. 1548-9213/91 [Consulta: 31 juliol 2010].
* 1 2 Chen JC, Lee LR «Solar retinopathy and associated optical coherence tomography findings» (PDF). Clin Exp Optom., 87, 6, novembre 2004, pàg. 390–3. Arxivat de l'original el 2006-09-27. DOI: 10.1111/j.1444-0938.2004.tb03100.x. PMID: 15575813 [Consulta: 31 juliol 2010].
* ↑ Yannuzzi LA, Fisher YL, Krueger A, Slakter J «Solar retinopathy: a photobiological and geophysical analysis». Trans Am Ophthalmol Soc, 85, 13-04-1987, pàg. 120–58. PMC: 1298770. PMID: 3328915.
* ↑ Krasniz I, Beiran I, Miller B «Retinal lesion due to excessive exposure to sunlight». Harefuah, 137, 9, 01-11-1999, pàg. 378–80, 431, 430. PMID: 11419039.
* ↑ n/a. Health Effects from Ultraviolet Radiation: Report of an Advisory Group on Non-Ionising Radiation. 13. ISBN 0-85951-475-7.
* ↑ Solomon, AS «Pterygium». British Journal of Ophthalmology, 90, 6, 6-2006, pàg. 665–666. DOI: 10.1136/bjo.2006.091413. PMC: 1860212. PMID: 16714259 [Consulta: 21 setembre 2009].
* ↑ Neale, RE; Purdie, JL; Hirst, LW; Green, AC; JL Purdie, LW Hirst, and AC Green «Sun exposure as a risk factor for nuclear cataract». Epidemiology, 14, 6, 11-2003, pàg. 707–712. DOI: 10.1097/01.ede.0000086881.84657.98. PMID: 14569187 [Consulta: 21 setembre 2009].
* ↑ «Beneficis del «sungazing»». Diari Avui, 28-06-2010. [Consulta: 2 agost 2011].
* ↑ «HIRA RATEN MANEK, transmisor del Sungazing o Surya Yoga». Catalunya Ràdio, 21-07-2010. [Consulta: 2 agost 2011].

## Enllaços externs

* Solar Healing Center - Pàgina oficial de Hira Ratan Manek
* http://wikibin.org/articles/hira-ratan-manek.html (anglès)